MESTSKÁ ČASŤ BRATISLAVA-NOVÉ  MESTO
-----------------------------------------------------------------

Materiál na rokovanie
Miestneho zastupiteľstva
22. 6. 2010

NÁVRH
Všeobecne záväzné nariadenie
mestskej časti Bratislava–Nové Mesto

ktorým sa vyhradzujú miesta na verejných priestranstvách na umiestňovanie plagátov a iných nosičov informácií v mestskej časti Bratislava-Nové Mesto 
vo voľbách do orgánov samosprávy obcí v roku 2010

------------------------------------------------------------------------------------

Predkladá :						Materiál obsahuje :
--------------------------					--------------------------
Ing. Ľudovít Kollárik					1. Dôvodovú správu
Prednosta	 					2. Návrh uznesenia 
							3. Návrh VZN
							4. Stanoviská komisií MZ

Spracovateľ:						
---------------------
Júlia Červenková					
ved. odd. organizačného				
a evidencie obyvateľov                                               

Na rokovanie prizvať :					Stanovisko právnej skupiny:
----------------------------					----------------------------------
spracovateľa						- súhlasné

JÚN 2010

NÁVRH  UZNESENIA

Miestne zastupiteľstvo

s c h v a ľ u j e

Všeobecne záväzné nariadenie mestskej časti Bratislava–Nové Mesto, ktorým sa vyhradzujú miesta na verejných priestranstvách na umiestňovanie plagátov a iných nosičov informácií v mestskej časti Bratislava-Nové Mesto vo voľbách do orgánov samosprávy obcí v roku 2010.

- bez pripomienok

- s pripomienkami

Dôvodová  správa

	Návrh Všeobecne závazného nariadenia 	mestskej časti Bratislava-Nové Mesto predkladáme v súlade s § 30 ods. (10)  zákona NR SR č. 346/1990 Zb. o voľbách do orgánov samosprávy obcí v znení neskorších predpisov, ktorý hovorí, že „…. Miesta na umiestňovanie plagátov alebo iných nosičov informácií vymedzuje obec svojím všeobecne záväzným nariadením.“

	§ 25 citovaného zákona v ods. (1) hovorí, že voľby do obecných (mestských) zastupiteľstiev a voľby starostov (primátorov) sa konajú v posledných štrnástich dňoch ich volebného obdobia (ostatné voľby dňa 2. 12. 2006). Predseda Národnej rady Slovenskej republiky vyhlásil voľby do orgánov samosprávy na jeden deň a to 27. 11. 2010. 

§ 25 – Vyhlásenie volieb (zákona č. 343/1990 Zb. o voľbách do orgánov samosprávy obcí)
(1)	Voľby do obecných (mestských) zastupiteľstiev a voľby starostov (primátorov) sa konajú v posledných štrnástich dňoch ich volebného obdoba. Vyhlasuje ich predseda Národnej rady Slovenskej republiky.
(2)	Voľby do orgánov samosprávy obcí sa konajú v ten istý deň na celom území Slovenskej republiky. Predseda Národnej rady Slovenskej republiky môže určiť, že sa voľby konajú v dvoch dňoch.
(3)	Predseda Národnej rady Slovenskej republiky vyhlási voľby do orgánov samosprávy obcí a určí deň volieb najneskôr 90 dní pre ich konaním. Rozhodnuti predsedu Národnej rady Slovenskej republiky sa uverejňuje v Zbierke zákonov Slovenskej republiky.

	Návrh všeobecne závazného nariadenia 	bol predložený na rokovanie všetkých odborných komisií Miestneho zastupiteľstva mestskej časti Bratislava-Nové Město, v právej skupiny Miestneho úradu Bratislava-Nové Mesto a v Miestnej rade mestskej časti Bratislava-Nové Mesto dňa 25. 5. 2010, ktorá prijala nasledovné uznesenie :

37/07   Miestna  rada
o d p o r ú č a
Miestnemu zastupiteľstvu
s c h v á l i ť
Všeobecne záväzné nariadenie mestskej časti Bratislava-Nové  Mesto,  ktorým  sa vyhradzujú miesta na verejných priestranstvách na umiestňovanie plagátov a iných nosičov informácií  v  mestskej časti Bratislava-Nové Mesto vo voľbách do orgánov samosprávy obcí v  roku 2010
	-bez pripomienok

(NÁVRH)

MESTSKÁ ČASŤ BRATISLAVA-NOVÉ MESTO

Všeobecne záväzné nariadenie
mestskej časti Bratislava–Nové Mesto
č.  …… /2010
zo dňa 22. 6. 2010

ktorým sa vyhradzujú miesta na verejných priestranstvách na umiestňovanie volebných plagátov a iných nosičov informácií v mestskej časti Bratislava-Nové Mesto 
vo voľbách do samosprávy obcí v roku 2010

	Miestne zastupiteľstvo mestskej časti Bratislava-Nové Mesto podľa ust. § 15 ods. 2 zákona SNR č. 377/1990 Zb. o hlavnom meste SR Bratislave v znení neskorších predpisov a § 30 ods. (10)  zákona NR SR č. 346/1990 Zb. o voľbách do orgánov samosprávy obcí v znení neskorších predpisov  sa uznieslo na tomto všeobecne záväznom nariadení :

§ 1
Úvodné ustanovenia

(1) Všeobecne záväzné nariadenie (ďalej len "nariadenie") mestskej časti Bratislava-Nové Mesto (ďalej len "MČ") ustanovuje, že :
a) vyhradzuje miesta na verejných priestranstvách na umiestňovanie volebných plagátov alebo  iných nosičov informácií , ktoré môžu byť použité v MČ v čase volebnej kampane volieb do orgánov samosprávy obcí v roku 2010,
b) určuje podmienky poskytovania miest na umiestňovanie volebných plagátov alebo iných nosičov informácií.

(2) Verejné priestranstvá pre účely tohto nariadenia sa rozumejú : 
a) všetky miesta, ktoré slúžia pre verejné používanie - ulice, námestia, cesty, miestne komunikácie, chodníky, parky, parkoviská, mosty, nadchody, podchody, lávky, schodiská, schody, verejná zeleň, lesopark, detské ihriská, trhové miesta, 
b) časti stavieb, pozemkov a priestorov viditeľné a prístupné z verejných priestranstiev,
c) zariadenia na verejných priestranstvách, najmä lavičky, uličné odpadové koše, zariadenia mobilnej zelene (vázy),
d) trvalé a dočasné stavby umiestnené na verejných priestranstvách najmä - stĺpy verejného osvetlenia, trolejového a elektrického vedenia, zariadenia informačných systémov, Bratislavský informačný a orientačný systém, zariadenia zástavok MHD, dopravné zariadenia, rozvodné skrine (elektrina, plyn, SKT a podobne).

(3) Volebná kampaň volieb do samosprávy obcí v roku 2010 je v čase od 11. 11. 2010, t.j. 17 dní predo dňom konania volieb  od 7.00 hodín a končí 48 hodín pre začiatkom volieb, t.j.  25. 11. 2010 o 7.00 hodine.

Strana 1

§ 2
Miesta na umiestňovanie  volebných plagátov 
a iných nosičov informácií

(1) Umiestňovať volebné plagáty alebo iné nosiče informácií na verejných priestranstvách počas volebnej kampane možno len na miestach vyhradených MČ týmto nariadením.

(2) Miesta na bezplatné umiestňovanie volebných plagátov alebo iných nosičov informácií sú reklamné a propagačné valce, označené  počas volebnej kampane textom v hornej časti "MESTSKÁ ČASŤ BRATISLAVA -NOVÉ MESTO" umiestnené v lokalitách:

  1. Športová hala Pasienky (križovatka Trnavská- Bajkalská)
  2. Biely kríž (námestie Biely kríž-predajňa Chemolaku Smolenice)
  3. Kramáre (križovatka Magurská - Stromová ul.)
  4. Račianske mýto (zastávka MHD)
  5. Račianska ul. (pri predajni potravín Pokrok)
  6. Račianska ul. (pri lekárni-Teplická ul.)
  7. Račianska ul. (Gaštanový hájik)
  8. Trnavské mýto (pred Tržnicou)
  9. Trnavské mýto (za Tržnicou)
10. Kramáre (pred vstupom do NsP L. Dérera)
11. Olbrachtova ul. (vstup do Mierovej kolónie)
12. Koliba (Bellova ul.)
13. Kukučínova ul. (pri OD Slimák)
14. Nobelova ul. (pri objekte Istrochem),
ktoré sú vo vlastníctve MČ.

(3) Miesta na umiestňovanie volebných plagátov alebo iných nosičov informácií ďalej sú :
ostatné billboardové a reklamné plochy v MČ na základe vzájomnej dohody kandidujúcich subjektov s ich prevádzkovateľom. 

(4) Umiestňovanie volebných plagátov alebo iných nosičov informácií na iné miesta na verejných priestranstvách v MČ je porušením tohto nariadenia. Porušením tohto nariadenia je umiestňovať volebné plagáty alebo iné nosiče informácií aj na brány domov, steny budov a iné zariadenia, ktoré sú majetkom alebo v správe MČ a iných právnických a fyzických osôb, a to aj v takom prípade, ak sú na nich umiestnené tabule alebo skrinky určené na umiestňovanie plagátov alebo iných písomných oznamov.

§ 3
Podmienky poskytovania miest na umiestňovanie 
volebných plagátov alebo iných nosičov informácií

(1) Každý kandidujúci subjekt má právo na rovnakú plochu pre svoje plagáty alebo iné nosiče informácií na vyhradených miestach v správe MČ.

(2) Najneskôr deň pred zahájením volebnej kampane na vyhradených reklamných a propagačných valcoch, podľa § 2, ods. 2 tohto nariadenia MČ rozčlení vylepovacie plochy pre jednotlivé kandidujúce subjekty.

(3) Vyhradená plocha pre kandidujúci subjekt sa nesmie poskytnúť inému kandidujúcemu subjektu.

(4) Na subjekty poskytujúce miesta na umiestňovanie volebných plagátov alebo iných nosičov informácií na základe obchodného vzťahu sa predchádzajúce ustanovenie nevzťahuje.

§ 4
Sankcie

	Za porušenie tohto nariadenia môže starosta MČ právnickej osobe uložiť pokutu podľa § 28 zákona SNR č. 377/1990 Zb. o hlavnom meste Slovenskej republiky Bratislave v znení neskorších predpisov a fyzickú osobu môže postihnúť za priestupok podľa § 46 zákona SNR č. 372/1990 Zb. o priestupkoch v znení neskorších predpisov.

Strana 2

§ 5

Záverečné ustanovenia

(1) Všeobecne záväzné nariadenie bolo schválené Miestnym zastupiteľstvom mestskej časti Bratislava-Nové Mesto dňa 22.6. 2010 uznesením č. …..

(2) Zmeny alebo doplnky tohto nariadenia možno urobiť len všeobecne záväzným nariadením.

(3) Nariadenie nadobúda účinnosť pätnástym dňom od vyvesenie na úradných tabuliach.

								Ing. Richard Frimmel
								         starosta

Bratislava  22. 6. 2010

Strana 3

STANOVISKÁ
komisií miestneho zastupiteľstva mestskej časti Bratislava-Nové Mesto 
k materiálu :

Návrh  Všeobecne záväzného nariadenia  mestskej  časti  Bratislava-Nové  Mesto,  ktorým   sa vyhradzujú miesta na verejných priestranstvách na umiestňovanie plagátov a iných nosičov informácií  v  mestskej časti Bratislava-Nové Mesto vo voľbách do orgánov samosprávy obcí v  roku 2010

Komisia                   : PRÁVNA SKUPINA
Zasadnutie dňa          : 18.5.2010
Účasť - prítomní          : Kollárik, , Biharyová, Jahelka,  Plačko, Strapcová, Ščepka, Štencel
           - neprítomní    : -
           - ospravedlnení : 
stanovisko komisie   : pripomienky legislatívneho charakteru boli do materiálu zapracované.

Komisia                   : FINANČNÁ
Zasadnutie dňa          : 19. 5. 2010
Účasť - prítomní          : Jaroš,    Galamboš,  Liptáková,  Grujbárová, Kozubík   Poláček,  Rosenberger,  Srnanský, 
           - neprítomní    : -
           - ospravedlnení : Bača, Barczi,, Kucek, Kudroň, 
Stanovisko komisie   : odporúča schváliť bez pripomienok

Komisia                   : BYTOVÁ a SOCIÁLNA
Zasadnutie dňa          : 18. 5.  2010
Účasť - prítomní        : Bartoš, Apalovičová, Račická, Šišoláková, Vojtechová,  Dyttert, Grmanová, Kukliš, Majidi                                                                       
           - neprítomní    : 
            - ospravedlnení : Gašpierik, Benkovská,
Stanovisko komisie   : odporúča schváliť bez pripomienok

Komisia                   : ÚZEMNÉHO ROZVOJA, VÝSTAVBY a INFRAŠTRUKTÚRY
Zasadnutie dňa         : 18. 5. 2010
Účasť - prítomní        : Dúžeková, Jackuliak, Procházka, Blanár, Mudríková, Szusčík
          - neprítomní    : Novosad, Pokorný
           - ospravedlnení :  Novitzky, Olexová,  Paška, Latíková, 
Stanovisko komisie  : odporúča schválit bez pripomienok

Komisia                   : ŽIVOTNÉHO PROSTREDIA a VEREJNÉHO PORIADKU
Zasadnutie dňa          : 17. 5. 2010
Účasť: - prítomní       : Jánošová, Kusý, Krabáč, Kerdík, Lutter, Debnár, Havránek, Turanová
           - neprítomní    : Beňo, Kerdík, 
           - ospravedlnení : Baran, Cigánek,
Stanovisko komisie   : odporúča schváliť bez pripomienok

Komisia                   : KULTÚRY a ŠPORTU
Zasadnutie dňa          : 21.4. 2010
Účasť - prítomní          : Ciuttiová,  Arvayová,   Margolien,  Reháček, Ondreičková,  Šimko, Štúrik
           - neprítomní    : Pehal
           - ospravedlnení : Kukan, Kuna, 
Stanovisko komisie   : odporúča schváliť s pripomienkou : 
-	vyčistiť valce po predchádzajúcich voľbách

Komisia                   : ŠKOLSTVA
Zasadnutie dňa          : 17. 5.  2010
Účasť – prítomní       : Jurík, Alberty, Macháliková, Dvorský, Hanes, Hano, Kochanová, Moravcová, Oráčová,
          -  neprítomní    : Bobák, Grušpierová,
            - ospravedlnení  : Masácová, Obšitníková, 
Stanovisko komisie   : odporúča predložit na rokovanie MR v súlade s návrhom uznesenia